Izakhamuzi zishise imizi ngokunyamalala kwentombazane | News24Izakhamuzi zishise imizi ngokunyamalala kwentombazaneJohannesburg - Kungqongqiswe imizi emithethu eyehlukene eRustenburg ngemuva kokunyamalala kwentombzane, kusho amaphoyisa aseNorth West ngoLwesithathu.Okhulumela amaphoyisa uLieutenant-Colonel Pelonomi Makau uthe amaphoyisa aphenya icala lokushisa ngemuva kokushiswa kwemizi ngoLwesibili ebusuku eRustenburg East End."Kusolwa ukuthi amalungu omphakathi asola abanikazi bemizi (abangokufika kuleli) ngokunyamalala kwentombazane, 14. Akekho osaboshiwe okwamanje kanti isimo sisekahle okwamanje. Amaphoyisa afuna ingane yentombazane elahlekile."OLUNYE UDABA: Izakhamuzi zijabulele ukushona kowesilisa wasendaweniUthe amaphoyisa eRustenburg acele amalungu omphakathi ukuba awasize ngokufuna uGomolemo Karabo Harabe, 14, ohlala kuBuiten Street, e-East End eRustenburg.UGomolemo ungumfundi wasesikoleni iRustenburg Technical High. Wagcina ukubonakala ngomhlaka-3 Novemba ntambama ephuma esikoleni eya ekhaya. Kwabikwa emaphoyiseni ukuthi ulahlekile ngomhlaka-5 Novemba."Amaphoyisa acela loyo ongase abenolwazi olungaholela ekutheni kutholakale le ngane axhumane nomseshi uDetective Sergeant Ernest Modise ku-060 967 3932 noma ku-073 189 9343."
